167 
1854. godine, posjeti carski vrtlar Franjo Maly cielu Dalmaciju, 
te odnese sa sobom u Beč mnoztvo živih a i pripravljenih 
suhih bilinä. 
Žive biline goji djelomice još dan današnji on isti u 
bečkom perivoju ,Belvedere“. Dr. Schott izda još iste 
godine, u svojim ,Analecten“ izvještaj o bilinama, koje Maly 
nadje u Dalmaciji. Za više bilina, koje hoće da je Maly 
našao u Dalmaciji, nije još dokazano, da li ovdje sbilja niču, 
kao n. pr. Anchusa verrucosa Lam., Cerinthe alpina Kit., 
Salvia clandestina L., Rhododendron chamaecystus L., Achillea 
ageratum L., Thrincia hirta Rth. itd., no vjerojatnije je, da 
će ih Maly biti valjda susreo, na svom povratku, u Hrvat- 
skoj ili Kranjskoj, pa se poslie nije više spomenuo gdje je 
što vidio. S toga baš Maly ne navodi nigdje pobliže stanoviti 
predjel, gdje što niče, već samo obćenitiji oblik : in pascuis, 
in cultis, im subalpinis itd. 
1859. U regensburžkom botaničkom lista „Flora“ objelodaniše se 
tolike pomanje razpravice i viesti o dalmatinskim bilinama. 
Tu je ponajprije bio govor o Linaria dalmatica, koju Miller 
opisa i prouči. Ta Linaria, koja se susreta stoprva niže 
Spljeta pa sve do Budve, pripada izključivo dalmatinskoj flori. 
1865. Izkrca se više puta na dubrovačko zemljište ondašnji po- 
morski vojnički liečnik Dr. Emanuel Weiss, da prouči pri- 
morsku floru. Godinu kašnje tiska te svoje ekskursije u 
„Verhandlungen der k. k. zoolog.-botanischen 
Gesellschaft in Wien, pod naslovom: ,Floristi- 
sches aus Istrien und Dalmatien“. On posjeti Mljet, 
Ston, Rieku, Gruž i Bosanku do Vlaštice. Medju obićnim 
bilinama, koje je on našao oko Dubrovnika imadu i njeke, 
za koje se nije znalo da rastu u dubrovačkoj okolici, a to 
su: Erica multiflora L. na Mljetu, Bellevalia dubia Rehb. u 
Gružu, Ophrys aranifera Huds. u Gružu (?), Laurus nobilis 
L. Šumet, Muscari parviflorum Desf. u Lapadu. Osim toga 
navodi on njeku Anthemis chia L. achentis 6-carinatis, koju 
je našao u Gružu. te predlaže njoj, kao novoj vrsti (?) ime 
Anthemis Visiami. 
1866. Posjeti isti dr. Weiss po drugi put Dubrovnik, ali u 
zimsko doba. Njegovi izleti ograničiše se samo na sabiranje 
kriptogama, poimence mahovina i lišaja. I to je tiskalo iste 
godine spomenuto družtvo. 
